Document ID: 32011D0170

DECIZIA 2011/170/PESC A CONSILIULUI
din 21 martie 2011
de modificare a Deciziei 2010/330/PESC privind misiunea integrată a Uniunii Europene de sprijinire a statului de drept în Irak, EUJUST LEX-IRAK
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 28 și articolul 43 alineatul (2),
întrucât:
(1)
La 7 martie 2005, Consiliul a adoptat Acțiunea comună 2005/190/PESC privind misiunea integrată a Uniunii Europene de sprijinire a statului de drept în Irak, EUJUST LEX (1). Respectiva acțiune comună, astfel cum a fost ulterior modificată și prelungită, a expirat la 30 iunie 2009.
(2)
La 11 iunie 2009, Consiliul a adoptat Acțiunea comună 2009/475/PESC (2) care a prelungit EUJUST LEX cu încă 12 luni, respectiv până la 30 iunie 2010, și prin care s-a dispus ca, în cursul acestei perioade, EUJUST LEX să inițieze o fază pilot a activităților în Irak.
(3)
La 14 iunie 2010, Consiliul a adoptat Decizia 2010/330/PESC (3), care a prelungit EUJUST LEX cu încă 24 de luni, respectiv până la 30 iunie 2012, și prin care s-a dispus ca, în cursul acestei perioade, EUJUST LEX-IRAK să își transfere treptat activitățile și structurile relevante în Irak, axându-se pe formarea specializată, menținând în același timp activitățile din afara țării în funcție de necesități.
(4)
Decizia 2010/330/PESC a prevăzut o valoare de referință financiară destinată acoperirii cheltuielilor aferente EUJUST LEX-IRAK pentru perioada 1 iulie 2010-30 iunie 2011. Valoarea de referință financiară ar trebui majorată pentru a acoperi necesitățile operaționale ale misiunii și, prin urmare, Decizia 2010/330/PESC ar trebui modificată în consecință.
(5)
Mandatul misiunii este pus în aplicare într-un context de securitate care se poate deteriora și care este susceptibil să dăuneze obiectivelor acțiunii externe a Uniunii, astfel cum sunt definite la articolul 21 din tratat.
(6)
Structura de comandă și control a misiunii ar trebui să nu aducă atingere răspunderii contractuale a șefului misiunii față de Comisie în ceea ce privește executarea bugetului misiunii,
ADOPTĂ PREZENTA DECIZIE:
Articolul 1
Articolul 11 alineatul (1) din Decizia 2010/330/PESC se înlocuiește cu următorul text:
„(1) Valoarea de referință financiară destinată acoperirii cheltuielilor aferente misiunii în perioada 1 iulie 2010-30 iunie 2011 este de 22 300 000 EUR.”
Articolul 2
Prezenta decizie intră în vigoare la data adoptării.
Adoptată la Bruxelles, 21 martie 2011.

Labels: 10
18
15
5